Schwäbischer Bibelkuchen
A Biblkuacha ischt a Gebäck, wo d Zuatada em Rezept durch Vorweis uf vorschiidene Bibelstella ôôgäa send, wo ma zerscht nôchleasa muaß, om zo wissa, was ma nemma soll. Hoißt’s zom Beischbiil Acht Stick Jeremia Kabidl 17 Vers 11, nô suacht mr dui Stell en dr Bibl ond liist: Wie ein Vogel, der sich über Eier setzt, die er nicht gelegt hat, so ist, wer unrecht gut sammelt; denn er muss davon, wenn er’s am wenigsten denkt, und muss zuletzt noch Spott dazu haben.

Wer s erscht Môl uf dui Idee komma ischt, a Rezept so zo vorschlissla, woiß ma et gnau. D Ôgaba dô drzua ganget usnandr. Dr enzwischa vorstorbene Beckrmoischtr Karl Albrecht vo Nei-Ulm hot behaupdet, er sei’s gwäa (luag dô drzua da erschda Weblink). S hoißt abr au, s wär d Erfendong vo ma Pfarrer, wo gern bacha hot ond uf dui Art ond Weis seine Schäfla hot drzua brenga wella, a bissle meh en dr Bibl zo leasa. Vo de Biblkuecha geit’s ondrschiidliche Rezept. Sell, wo en deam Artikl vorgschtellt wuud, soll vo Wanga em Landkreis Gebbenga stamma. Bsondrs gern bachet d Leit dean Kuacha e dr Advents- ond Weihnachtszeit.

Was mr drzua braucht

Wia ma nô da Kuacha zuabereidet 
Liis en de Schbrich vom Salomo s Kabidl 23 Vers 14 a ond befolg dean Rôt, abr et z arg.
Nô schiabscht da Doig en da Backofa ond lôscht-en anderthalb Stonda bei-ra kloina Hitz bacha.

Quell 
D Stuegerter Zeidong vom 27. Juli 1985, S. 39. Deet fend mr a Beschbrechong vom Kochbuach Was Wangener esset ond möget. Abdruckt ischt au oi Seit us deam Buach mit-em Rezept vom Biblkuacha, gschriiba en Sütterlinschrift.

Weblink 
 Auszug us-em Internetportal vo dr Schwäbischa Zeidong zom Biblkuacha
 A baar Bilder mit vorschiidene Biblkuacha

Bachwar
Schwäbische Küch